CELEX: 32020D0965
Language: bg
Date: 2020-03-27 00:00:00
Title: Решение (ОВППС) 2020/965 на Съвета от 27 март 2020 година за подписване и сключване, от името на Съюза, на Споразумението под формата на размяна на писма между Европейския съюз и Централноафриканската република относно статута на консултативната мисия на Европейския съюз по линия на ОПСО в Централноафриканската република (EUAM RCA)

8.7.2020   
               
               
                  BG
               
               
                  Официален вестник на Европейския съюз
               
               
                  L 219/1
               
            
         РЕШЕНИЕ (ОВППС) 2020/965 НА СЪВЕТА
         от 27 март 2020 година
         за подписване и сключване, от името на Съюза, на Споразумението под формата на размяна на писма между Европейския съюз и Централноафриканската република относно статута на консултативната мисия на Европейския съюз по линия на ОПСО в Централноафриканската република (EUAM RCA)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 9 декември 2019 г. Съветът прие Решение (ОВППС) 2019/2110 (1), с което беше създадена консултативна мисия на Европейския съюз по линия на ОПСО в Централноафриканската република (EUAM RCA).
                  
               
                     (2)
                  
                  
                     Съгласно Решение (ОВППС) 2019/2110 статутът на EUAM RCA и нейния персонал, включително, когато е приложимо, привилегиите, имунитетите и другите гаранции, необходими за изпълнението и безпрепятственото функциониране на EUAM RCA, се уреждат със споразумение, сключено съгласно член 37 от Договора за Европейския съюз (ДЕС) и в съответствие с процедурата, предвидена в член 218 от Договора за функционирането на Европейския съюз.
                  
               
                     (3)
                  
                  
                     На 6 февруари 2020 г. Съветът упълномощи започването на преговори с Централноафриканската република за сключване на споразумение относно статута на EUAM RCA под формата на размяна на писма.
                  
               
                     (4)
                  
                  
                     В съответствие с член 37 от ДЕС върховният представител на Съюза по въпросите на външните работи и политиката на сигурност договори споразумението под формата на размяна на писма между Европейския съюз и Централноафриканската република относно статута на консултативната мисия на Европейския съюз по линия на ОПСО в Централноафриканската република (EUAM RCA) (наричано по-нататък „споразумението“).
                  
               
                     (5)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението под формата на размяна на писма между Европейския съюз и Централноафриканската република относно статута на консултативната мисия на Европейския съюз по линия на ОПСО в Централноафриканската република (EUAM RCA) се одобрява от името на Съюза (2).
         
         
            Член 2
            Председателят на Съвета се оправомощава да посочи лицето (лицата), упълномощено(и) да подпише(ат) споразумението, с което да се обвърже Съюзът.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 27 март 2020 година.
            
               
                  От Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2019/2110 на Съвета от 9 декември 2019 г. относно консултативна мисия на Европейския съюз по линия на ОПСО в Централноафриканската република (EUAM RCA) (ОВ L 318, 10.12.2019 г., стр. 141).
         
            (2)  Вж. страница 3 от настоящия брой на Официален вестник..